CELEX: 32022R0208
Language: ro
Date: 2021-12-14 00:00:00
Title: Regulamentul delegat (UE) 2022/208 al Comisiei din 14 decembrie 2021 de modificare a Regulamentului (UE) nr. 139/2014 în ceea ce privește cerințele pentru operațiunile în toate condițiile meteorologice (Text cu relevanță pentru SEE)

17.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 35/1
               
            
         REGULAMENTUL DELEGAT (UE) 2022/208 AL COMISIEI
         din 14 decembrie 2021
         de modificare a Regulamentului (UE) nr. 139/2014 în ceea ce privește cerințele pentru operațiunile în toate condițiile meteorologice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 39 alineatul (1),
         întrucât:
         
                     (1)
                  
                  
                     Regulamentul (UE) nr. 139/2014 al Comisiei (2) stabilește cerințele și procedurile administrative referitoare la aerodromuri, inclusiv dispoziții referitoare la sistemul de control și ghidare a mișcării pe suprafață și la operațiunile în condiții de vizibilitate redusă pe aerodromuri.
                  
               
                     (2)
                  
                  
                     Pentru a alinia aceste dispoziții la anexele 6 și 14 la Convenția privind aviația civilă internațională și la documentul 9365 al Organizației Aviației Civile Internaționale („OACI”), este necesar să se stabilească norme privind implementarea operațiunilor în toate condițiile meteorologice pe aerodromuri, asigurând disponibilitatea mijloacelor vizuale și nevizuale adecvate, precum și a altor echipamente de aerodrom, disponibilitatea informațiilor necesare și implementarea procedurilor corespunzătoare.
                  
               
                     (3)
                  
                  
                     Anexa I (definiții) la Regulamentul (UE) nr. 139/2014 trebuie modificată în ceea ce privește definițiile altitudinii de luare a deciziei, pistei instrumentale, operațiunilor în condiții de vizibilitate redusă, procedurilor în condiții de vizibilitate redusă, decolării cu vizibilitate redusă, operațiunii cu credite operaționale și operațiunii de apropiere instrumentală de tip B.
                  
               
                     (4)
                  
                  
                     Anexa III (partea ADR.OR) la Regulamentul (UE) nr. 139/2014 stabilește cerințele organizatorice pentru operatorii de aerodromuri. Anexa respectivă a devenit caducă în ceea ce privește cadrul de reglementare privind mijloacele vizuale și nevizuale, în special în privința echipamentelor meteorologice, și, prin urmare, trebuie modificată pentru a include cerințe specifice privind disponibilitatea și întreținerea mijloacelor vizuale și nevizuale și a oricăror alte echipamente necesare pentru sprijinirea operațiunilor în toate condițiile meteorologice.
                  
               
                     (5)
                  
                  
                     Anexa IV (partea ADR.OPS) la Regulamentul (UE) nr. 139/2014 stabilește cerințele pentru operarea aerodromurilor. Anexa respectivă trebuie modificată pentru a include proceduri operaționale specifice aplicabile operatorului de aerodrom, care să abordeze sistemul de control și ghidare a mișcării pe suprafață și operațiunile în condiții de vizibilitate redusă pe aerodromuri.
                  
               
                     (6)
                  
                  
                     Prin urmare, Regulamentul (UE) nr. 139/2014 trebuie modificat în consecință.
                  
               
                     (7)
                  
                  
                     În temeiul articolului 75 alineatul (2) literele (b) și (c) și al articolului 76 alineatul (1) din Regulamentul (UE) 2018/1139, Agenția Uniunii Europene pentru Siguranța Aviației a pregătit și a transmis Comisiei Avizul nr. 02/2021 (3) în legătură cu proiectul de norme de punere în aplicare,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 139/2014 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 august 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 212, 22.8.2018, p. 1.
         
            (2)  Regulamentul (UE) nr. 139/2014 al Comisiei din 12 februarie 2014 de stabilire a cerințelor tehnice și a procedurilor administrative referitoare la aerodromuri în temeiul Regulamentului (CE) nr. 216/2008 al Parlamentului European și al Consiliului (JO L 44, 14.2.2014, p. 1).
         
            (3)  https://www.easa.europa.eu/document-library/opinions
      
      
         
            ANEXĂ
            Regulamentul (UE) nr. 139/2014 se modifică după cum urmează:
            
                        1.
                     
                     
                        Anexa I se modifică după cum urmează:
                        
                                    (a)
                                 
                                 
                                    se introduce următorul punct 16a:
                                    
                                                „16a.
                                             
                                             
                                                «altitudinea de luare a deciziei» («DA») sau «înălțimea de luare a deciziei» («DH») înseamnă o altitudine sau o înălțime specificată, în cadrul unei operațiuni de apropiere instrumentală 3D, la care trebuie inițiată o procedură de întrerupere a apropierii în cazul în care reperul vizual necesar pentru continuarea apropierii nu a fost stabilit;”;
                                             
                                          
                              
                                    (b)
                                 
                                 
                                    punctul 22 se înlocuiește cu următorul text:
                                    
                                                „22.
                                             
                                             
                                                «pistă instrumentală» înseamnă unul dintre următoarele tipuri de piste, destinat operării aeronavelor care folosesc proceduri de apropiere instrumentală:
                                                
                                                            1.
                                                         
                                                         
                                                            «pistă pentru apropiere de neprecizie»: o pistă deservită de mijloace vizuale și de cel puțin un mijloc nevizual, destinată unor operațiuni de aterizare care urmează unei operațiuni de apropiere instrumentală de tip A;
                                                         
                                                      
                                                            2.
                                                         
                                                         
                                                            «pistă pentru apropiere de precizie, categoria I»: o pistă deservită de mijloace vizuale și de cel puțin un mijloc nevizual, destinată unor operațiuni de aterizare care urmează unei operațiuni de apropiere instrumentală de tip B CAT I;
                                                         
                                                      
                                                            3.
                                                         
                                                         
                                                            «pistă pentru apropiere de precizie, categoria II»: o pistă deservită de mijloace vizuale și de cel puțin un mijloc nevizual, destinată unor operațiuni de aterizare care urmează unei operațiuni de apropiere instrumentală de tip B CAT II;
                                                         
                                                      
                                                            4.
                                                         
                                                         
                                                            «pistă pentru apropiere de precizie, categoria III»: o pistă deservită de mijloace vizuale și de cel puțin un mijloc nevizual, destinată unor operațiuni de aterizare care urmează unei operațiuni de apropiere instrumentală de tip B CAT III;”;
                                                         
                                                      
                                          
                              
                                    (c)
                                 
                                 
                                    se introduce următorul punct 24c:
                                    
                                                „24c.
                                             
                                             
                                                «operațiuni în condiții de vizibilitate redusă (LVO)» înseamnă operațiuni de apropiere sau de decolare pe o pistă cu o distanță vizuală în lungul pistei mai mică de 550 m sau cu o înălțime de luare a deciziei mai mică de 200 ft;”;
                                             
                                          
                              
                                    (d)
                                 
                                 
                                    punctul 25 se înlocuiește cu următorul text:
                                    
                                                „25.
                                             
                                             
                                                «proceduri în condiții de vizibilitate redusă» înseamnă proceduri aplicate pe un aerodrom cu scopul de a asigura siguranța în timpul operațiunilor în condiții de vizibilitate redusă;”;
                                             
                                          
                              
                                    (e)
                                 
                                 
                                    punctul 26 se înlocuiește cu următorul text:
                                    
                                                „26.
                                             
                                             
                                                «decolare cu vizibilitate redusă (LVTO)» înseamnă o decolare cu o distanță vizuală în lungul pistei mai mică de 550 m;”;
                                             
                                          
                              
                                    (f)
                                 
                                 
                                    punctul 27 se elimină;
                                 
                              
                                    (g)
                                 
                                 
                                    se introduce următorul punct 34c:
                                    
                                                „34c.
                                             
                                             
                                                «operațiune cu credite operaționale» înseamnă o operațiune care utilizează anumite aeronave sau echipamente de la sol sau o combinație de aeronave și echipamente de la sol care permite oricare dintre următoarele elemente:
                                                
                                                            (a)
                                                         
                                                         
                                                            aplicarea unor minime de operare pe aerodrom mai mici decât cele standard pentru o anumită clasificare a operării;
                                                         
                                                      
                                                            (b)
                                                         
                                                         
                                                            cerințele de vizibilitate pot fi îndeplinite sau reduse;
                                                         
                                                      
                                                            (c)
                                                         
                                                         
                                                            sunt necesare mai puține instalații la sol;”;
                                                         
                                                      
                                          
                              
                                    (h)
                                 
                                 
                                    punctul 35 se elimină;
                                 
                              
                                    (i)
                                 
                                 
                                    punctul 47b se înlocuiește cu următorul text:
                                    
                                                „47b.
                                             
                                             
                                                «operațiune de apropiere instrumentală de tip B» însemnă o operațiune de apropiere instrumentală cu o înălțime de luare a deciziei mai mică de 75 m (250 ft), clasificată după cum urmează:
                                                
                                                            1.
                                                         
                                                         
                                                            Categoria I (CAT I): o înălțime de luare a deciziei de minimum 60 m (200 ft) și fie cu o vizibilitate de cel puțin 800 m, fie cu o distanță vizuală în lungul pistei de cel puțin 550 m;
                                                         
                                                      
                                                            2.
                                                         
                                                         
                                                            Categoria II (CAT II): o înălțime de luare a deciziei mai mică de 60 m (200 ft), dar nu mai mică de 30 m (100 ft), și o distanță vizuală în lungul pistei de cel puțin 300 m;
                                                         
                                                      
                                                            3.
                                                         
                                                         
                                                            Categoria III (CAT III): o înălțime de luare a deciziei mai mică de 30 m (100 ft) sau fără înălțime de luare a deciziei și o distanță vizuală în lungul pistei mai mică de 300 m sau fără limitări ale distanței vizuale în lungul pistei.”
                                                         
                                                      
                                          
                              
                  
                        2.
                     
                     
                        În anexa III, la punctul ADR.OR.C.005 se adaugă următoarea literă (e):
                        
                                    „(e)
                                 
                                 
                                    Pentru a asigura operarea în siguranță a aeronavelor pe aerodrom, operatorul de aerodrom furnizează și menține, în mod direct sau prin intermediul unor acorduri cu părți terțe, mijloace vizuale și nevizuale, echipamente meteorologice și orice alte echipamente, proporțional cu tipul de operațiuni efectuate pe aerodrom.”
                                 
                              
                  
                        3.
                     
                     
                        Anexa IV se modifică după cum urmează:
                        
                                    (a)
                                 
                                 
                                    în subpartea A se adaugă următoarele puncte ADR.OPS.A.070, ADR.OPS.A.075, ADR.OPS.A.080 și ADR.OPS.A.085:
                                    „ADR.OPS.A.070 Informații privind sistemul de iluminat al aerodromului
                                    
                                    Operatorul de aerodrom raportează serviciilor de informare aeronautică informațiile privind părțile sistemului de iluminat al aerodromului în care unitățile de lumină sunt lămpi cu diode luminescente (LED).
                                    
                                       ADR.OPS.A.075 Hărți
                                    
                                    Operatorul de aerodrom se asigură, fie direct, fie prin acorduri cu părți terțe, că hărțile relevante pentru aerodrom sunt publicate în AIP de către furnizorul de servicii de informare aeronautică.
                                    
                                       ADR.OPS.A.080 Informații privind mijloacele de radionavigație și de aterizare
                                    
                                    
                                                (a)
                                             
                                             
                                                Operatorul de aerodrom se asigură, fie direct, fie prin acorduri cu părți terțe, că informațiile privind mijloacele de radionavigație și de aterizare asociate cu procedurile de apropiere instrumentală și cu procedurile în zona terminală de la aerodrom sunt furnizate serviciilor de informare aeronautică.
                                             
                                          
                                                (b)
                                             
                                             
                                                Informațiile menționate la litera (a) includ următoarele:
                                                
                                                            1.
                                                         
                                                         
                                                            tipul mijloacelor;
                                                         
                                                      
                                                            2.
                                                         
                                                         
                                                            declinația magnetică, la cel mai apropiat grad, după caz;
                                                         
                                                      
                                                            3.
                                                         
                                                         
                                                            tipul de operațiune suportată pentru ILS/MLS/GLS, GNSS de bază și SBAS;
                                                         
                                                      
                                                            4.
                                                         
                                                         
                                                            clasificarea pentru ILS;
                                                         
                                                      
                                                            5.
                                                         
                                                         
                                                            clasificarea instalațiilor și desemnarea (desemnările) instalațiilor de apropiere pentru GBAS;
                                                         
                                                      
                                                            6.
                                                         
                                                         
                                                            pentru VOR/ILS/MLS, și declinația magnetică a stației, la cel mai apropiat grad, utilizată la calibrarea mijlocului respectiv;
                                                         
                                                      
                                                            7.
                                                         
                                                         
                                                            identificatorul, dacă este necesar;
                                                         
                                                      
                                                            8.
                                                         
                                                         
                                                            frecvența (frecvențele), numărul canalului (numerele canalelor), furnizorul de servicii și identificatorul (identificatorii) procedurii de apropiere (RPI), după caz;
                                                         
                                                      
                                                            9.
                                                         
                                                         
                                                            orarul de funcționare, după caz;
                                                         
                                                      
                                                            10.
                                                         
                                                         
                                                            coordonatele geografice, exprimate în grade, minute, secunde și zecimi de secundă, ale poziției antenei emițătoare, după caz;
                                                         
                                                      
                                                            11.
                                                         
                                                         
                                                            cota antenei emițătoare a DME, rotunjită la cea mai apropiată valoare superioară multiplu de 30 m (100 ft), precum și a echipamentului de măsurare a distanței de precizie (DME/P), rotunjită la cea mai apropiată valoare superioară multiplu de 3 m (10 ft), cota punctului de referință al GBAS, rotunjită la cea mai apropiată valoare în metri sau picioare, și înălțimea elipsoidului în acest punct, rotunjită la cea mai apropiată valoare în metri sau picioare; pentru SBAS, înălțimea elipsoidului la pragul de aterizare (LTP) sau la pragul fictiv (FTP), rotunjită la cea mai apropiată valoare în metri sau picioare;
                                                         
                                                      
                                                            12.
                                                         
                                                         
                                                            raza zonei de acoperire față de punctul de referință al GBAS, rotunjită la cea mai apropiată valoare în kilometri sau mile nautice; precum și
                                                         
                                                      
                                                            13.
                                                         
                                                         
                                                            observații.
                                                         
                                                      
                                          
                                       ADR.OPS.A.085 Informații privind penetrarea suprafeței segmentului vizual (VSS)
                                    
                                    Operatorul de aerodrom se asigură, fie direct, fie prin acorduri cu părți terțe, că informațiile privind penetrarea suprafeței segmentului vizual sunt furnizate serviciilor de informare aeronautică, inclusiv procedurile și minimele procedurale afectate.”;
                                 
                              
                                    (b)
                                 
                                 
                                    subpartea B se modifică după cum urmează:
                                    
                                                (i)
                                             
                                             
                                                punctul ADR.OPS.B.030 se modifică după cum urmează:
                                                
                                                            —
                                                         
                                                         
                                                            litera (a) se înlocuiește cu următorul text:
                                                            
                                                                        „(a)
                                                                     
                                                                     
                                                                        Operatorul de aerodrom se asigură că aerodromul este prevăzut cu un sistem de control și ghidare a mișcării pe suprafață (SMGCS). SMGCS trebuie:
                                                                        
                                                                                    1.
                                                                                 
                                                                                 
                                                                                    să țină seama de caracteristicile de proiectare și de condițiile operaționale și meteorologice ale aerodromului, precum și de principiile privind factorii umani;
                                                                                 
                                                                              
                                                                                    2.
                                                                                 
                                                                                 
                                                                                    să fie conceput pentru a contribui la prevenirea:
                                                                                    
                                                                                                (i)
                                                                                             
                                                                                             
                                                                                                incursiunilor involuntare ale aeronavelor și ale vehiculelor pe o pistă în serviciu; și
                                                                                             
                                                                                          
                                                                                                (ii)
                                                                                             
                                                                                             
                                                                                                a coliziunilor dintre aeronave, precum și dintre aeronave și vehicule sau obiecte de pe orice parte a suprafeței de mișcare; precum și
                                                                                             
                                                                                          
                                                                              
                                                                                    3.
                                                                                 
                                                                                 
                                                                                    să fie sprijinit de mijloace și proceduri adecvate.”;
                                                                                 
                                                                              
                                                                  
                                                      
                                                            —
                                                         
                                                         
                                                            se adaugă următoarea literă (d):
                                                            
                                                                        „(d)
                                                                     
                                                                     
                                                                        Operatorul de aerodrom coordonează cu furnizorul de servicii de trafic aerian dezvoltarea procedurilor SMGCS pe aerodrom.”;
                                                                     
                                                                  
                                                      
                                          
                                                (ii)
                                             
                                             
                                                punctul ADR.OPS.B.045 se înlocuiește cu următorul text:
                                                „ADR.OPS.B.045 Proceduri în condiții de vizibilitate redusă
                                                
                                                
                                                            (a)
                                                         
                                                         
                                                            Operatorul de aerodrom se asigură că aerodromul dispune de echipamente și de instalații de aerodrom adecvate și că sunt stabilite și implementate proceduri adecvate în condiții de vizibilitate redusă în cazul în care se intenționează utilizarea aerodromului pentru oricare dintre următoarele operațiuni:
                                                            
                                                                        1.
                                                                     
                                                                     
                                                                        decolări cu vizibilitate redusă;
                                                                     
                                                                  
                                                                        2.
                                                                     
                                                                     
                                                                        operațiuni de apropiere și de aterizare în condiții de vizibilitate de sub 550 m RVR sau cu o DH mai mică de 200 ft (60 m);
                                                                     
                                                                  
                                                                        3.
                                                                     
                                                                     
                                                                        operațiuni cu credite operaționale în cazul cărora RVR reală este mai mică de 550 m.
                                                                     
                                                                  Procedurile în condiții de vizibilitate redusă trebuie să coordoneze mișcarea aeronavelor și a vehiculelor și să restricționeze sau să interzică activitățile pe suprafața de mișcare.
                                                         
                                                      
                                                            (b)
                                                         
                                                         
                                                            Operatorul de aerodrom stabilește și implementează procedurile în condiții de vizibilitate redusă în cooperare cu furnizorul de servicii de trafic aerian. Procedurile în condiții de vizibilitate redusă trebuie să includă criterii pentru pregătirea, inițierea și încetarea lor. Aceste criterii trebuie să se bazeze pe valorile RVR și ale plafonului.
                                                         
                                                      
                                                            (c)
                                                         
                                                         
                                                            Operatorul de aerodrom informează furnizorul de servicii de informare aeronautică și furnizorul de servicii de trafic aerian, după caz, cu privire la orice modificare a stării echipamentelor și a instalațiilor aerodromului care are un impact asupra operațiunilor în condiții de vizibilitate redusă.
                                                         
                                                      
                                                            (d)
                                                         
                                                         
                                                            Operatorul de aerodrom pune la dispoziția furnizorului de servicii de informare aeronautică informații cu privire la procedurile în condiții de vizibilitate redusă, pentru a fi publicare în AIP.
                                                         
                                                      
                                                            (e)
                                                         
                                                         
                                                            Procedurile în condiții de vizibilitate redusă și orice modificări aduse acestora necesită aprobarea prealabilă a autorității competente.”